
 13.9.2019
 BG
 Официален вестник на Европейския съюз
 L 236/1
 РЕГЛАМЕНТ ЗА ИЗПЪЛНЕНИЕ (ЕС) 2019/1403 НА СЪВЕТА
 от 12 септември 2019 година
 за прилагане на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграфи 1, 3 и 4 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Въз основа на преглед, извършен от Съвета, информацията за 21 лица и 19 образувания в приложение I към Регламент (ЕС) No 269/2014 следва да бъде изменена.
 (3)
 Поради това, приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 септември 2019 година.
 За Съвета
 Председател
 T. TUPPURAINEN
 (1) ОВ L 78, 17.3.2014 г., стр. 6.
 ПРИЛОЖЕНИЕ
 В приложение I към Регламент (ЕС) No 269/2014 вписванията за изброените по-долу лица и образувания се заменят със следните вписвания:
 Лица
 Име
 Идентифицираща информация
 Основания
 Дата на вписване
 27.
 Alexander Mihailovich NOSATOV
 (Александр Михайлович НОСАТОВ)
 Пол: мъжки
 Дата на раждане: 27.3.1963 г.
 Място на раждане: Севастопол, Украинска ССР
 Бивш заместник-командващ Черноморския флот, контраадмирал.
 Командва руските сили, окупирали украинска суверенна територия.
 Понастоящем адмирал, командващ Балтийския флот на Русия.
 21.3.2014 г.
 46.
 Denys Volodymyrovych PUSHYLIN (Денис Володимирович Пушилiн)
 Denis Vladimirovich PUSHILIN (Денис Владимирович Пушилин)
 Пол: мъжки
 Дата на раждане: 9.5.1981 г.
 Място на раждане: Макиивка (Донецка област)
 Един от ръководителите на „Донецката народна република“. Участвал в завземането и окупацията на регионалната администрация в Донецк през 2014 г. До 4 септември 2015 г. т.нар. „заместник-председател“ на „Народния съвет“ на т.нар. „Донецка народна република“. От 4 септември 2015 г. е „председател“ на „Народния съвет на Донецката народна република“. Т.нар. „изпълняващ длъжността държавен глава на Донецката народна република“ след 7 септември 2018 г. Т.нар. „държавен глава на Донецката народна република“ след т.нар. избори от 11 ноември 2018 г.
 29.4.2014 г.
 47.
 Sergey Gennadevich TSYPLAKOV (Сергей Геннадьевич ЦЫПЛАКОВ)
 Serhiy Hennadiyovych TSYPLAKOV (Сергiй Геннадiйович ЦИПЛАКОВ)
 Пол: мъжки
 Дата на раждане: 1.5.1983 г.
 Място на раждане: Харцизк, Донецка област
 Един от ръководителите на идеологически радикалната организация „Народно опълчение на Донбас“. Участвал активно в завземането на редица държавни сгради в Донецка област.
 Член на „Народния съвет на Донецката народна република“ и на нейния „Комитет по външна политика, външни отношения, информационна политика и информационни технологии“.
 29.4.2014 г.
 57.
